ಶ್ರುತಿ ಹಾಸನ್‍ಗೆ ಸರ್ಪ್ರೈಸ್ ನೀಡಿದ ಪ್ರಭಾಸ್

ಹೈದರಾಬಾದ್: ಕಾಲಿವುಡ್ ನಟಿ ಶ್ರುತಿ ಹಾಸನ್ ಸದ್ಯ ಸಲಾರ್ ಸಿನಿಮಾದ ಚಿತ್ರೀಕರಣದಲ್ಲಿ ಬ್ಯುಸಿಯಾಗಿದ್ದಾರೆ. ಈ ಮಧ್ಯೆ ಶ್ರುತಿ ಹಾಸನ್ ವಿವಿಧ ಭಕ್ಷ್ಯಗಳ ವೀಡಿಯೋವೊಂದನ್ನು ಶೇರ್ ಮಾಡುವ ಮೂಲಕ ಪ್ರಭಾಸ್‍ಗೆ ಧನ್ಯವಾದ ತಿಳಿಸಿದ್ದಾರೆ.

ಟಾಲಿವುಡ್ ನಟ ಬಾಹುಬಲಿ ಪ್ರಭಾಸ್ ಹಾಗೂ ಶ್ರುತಿ ಸಲಾರ್ ಸಿನಿಮಾದಲ್ಲಿ ಜೋಡಿಯಾಗಿ ಕಾಣಿಸಿಕೊಳ್ಳುತ್ತಿದ್ದು, ಈ ಚಿತ್ರದ ಶೂಟಿಂಗ್ ವೇಳೆ ಪ್ರಭಾಸ್ ಶ್ರುತಿ ಹಾಸನ್‍ಗೆ ಭೋಜನವನ್ನು ಕಳುಹಿಸುವ ಮೂಲಕ ಬಿಗ್ ಸರ್ಪ್ರೈಸ್ ನೀಡಿದ್ದಾರೆ. ಈ ವೀಡಿಯೋವನ್ನು ಶ್ರುತಿ ಹಾಸನ್ ತಮ್ಮ ಇನ್‍ಸ್ಟಾಗ್ರಾಮ್ ಸ್ಟೋರಿಯಲ್ಲಿ ಶೇರ್ ಮಾಡಿಕೊಂಡಿದ್ದು, ವೀಡಿಯೋ ಸಿಕ್ಕಾಪಟ್ಟೆ ವೈರಲ್ ಆಗುತ್ತಿದೆ.

ವೀಡಿಯೋ ಜೊತೆ ಶ್ರುತಿ ಹಾಸನ್ ಪ್ರಭಾಸ್‍ರವರು ಯಾವಾಗಲೂ ಶಾಂತ ರೀತಿಯಲ್ಲಿರುವ ಮನುಷ್ಯ. ನಾನು ಕೂಡ ಕೂಲ್ ಆಗಿ ಮತ್ತು ಶಾಂತವಾಗಿರಲು ಪ್ರಯತ್ನಿಸುತ್ತಿದ್ದೇನೆ. ಆದರೆ ಸಾಧ್ಯವಾಗುತ್ತಿಲ್ಲ ಎನ್ನುತ್ತಾ, ತಿಂಡಿಗಳನ್ನು ಝೂಮ್ ಮಾಡಿ ತೋರಿಸಿದ್ದಾರೆ. ವೀಡಿಯೋದಲ್ಲಿ ದುಬೈ ಶೈಲಿಯ ಮಂಡಿ ಬಿರಿಯಾನಿ, ಗೊಂಗುರು, ಮಾಂಸ, ಚಿಕನ್ ಬಿರಿಯಾನಿ, ಪನ್ನೀರ್, ಕಬಾಬ್, ಏಡಿ, ವೆಜ್ ಮಂಚೂರಿಯನ್, ದಾಲ್‍ನನ್ನು ಕಾಣಬಹುದಾಗಿದೆ.

ಸಲಾರ್ ಚಿತ್ರದ ಶೂಟಿಂಗ್ ಹೈದರಾಬಾದ್‍ನಲ್ಲಿ ಅದ್ದೂರಿಯಾಗಿ ನಡೆಯುತ್ತಿದ್ದು, ಈ ಚಿತ್ರಕ್ಕೆ ಕೆಜಿಎಫ್ ನಿರ್ದೇಶಕ ಪ್ರಶಾಂತ್ ನೀಲ್ ಆ್ಯಕ್ಷನ್ ಕಟ್ ಹೇಳಿದ್ದಾರೆ. 2022ರ ಏಪ್ರಿಲ್ 14ರಂದು ಈ ಚಿತ್ರ ತೆರೆ ಮೇಲೆ ಬರಲಿದೆ. ಇದನ್ನೂ ಓದಿ:ದಿವ್ಯಾ ಸುರೇಶ್ ಬಗ್ಗೆ ಲ್ಯಾಗ್ ಮಂಜು ಹೇಳಿದ್ದೇನು..?